Sheria za soka

Sheria za soka (kwa Kiingereza: “The Law Of the Game”; kifupi: LOTG) ni kanuni zilizoundwa maalumu ili kusimamia masuala yote yanayohusu mchezo wa soka. 

Sheria inaelezea idadi ya wachezaji kila timu inapaswa kuwa nao, urefu wa mchezo, kipimo cha uwanja na mpira, asili na aina za faulu refa anazoweza kutoa adhabu, sheria yenye utata kuliko zote ya kuotea na sheria nyingine kadhaa. Wakati wote wa mchezo, ni jukumu la refa kufafanua na kutekeleza kwa jinsi sheria inavyoelekeza.

Katikati ya karne ya 19, kulifanyika jaribio ya kugeuza sheria kuwa za ishara zaidi. Sheria hizi zina historia ya kuanzia mwaka 1863 ambapo kifungu cha sheria kiliundwa na bodi iliyokua ikishughulikia masuala ya soka iliyoundwa mwaka huohuo kwa jina la (The Football Association|Footba). Kwa muda mrefu sheria hizo zimekua zikirekebishwa na kuanzia mwaka 1886 ziliwekwa chini ya bodi maalumu (International Football Association Board).

Ndio sheria pekee ambazo FIFA wameruhusu zitumike nan chi wanachama wake. Sheria hizo zinaruhusu tofauti ndogo baina ya nchi.

Sheria za sasa za mchezo
Sheria za sasa za mchezo zipo 17, kila sheria ikiwa na kanuni na maelekezo fulani:
 Sheria namba 1: Uwanja wa soka
 Sheria namba 2: Mpira wa kuchezea soka
 Sheria namba 3: Wachezaji wa soka
 Sheria namba 4: Jezi
 Sheria namba 5: Refa
 Sheria namba 6: Refa wasaidizi na mafisa wengine wa mchezo
 Sheria namba 7: Urefu wa mchezo wa soka, mapumziko
 Sheria namba 8: Kuanzisha mchezo na kurudisha mpira mchezoni
 Sheria namba 9: Mpira ndani na nje ya mchezo
 Sheria namba 10: kubaini ushindi
 Sheria namba 11: Kuoteka katika soka
 Sheria namba 12: Faulu na matendo yasio ya kimichezo
 Sheria namba 13: Mapigo huru (Mapigo huru ya moja kwa moja na Mapigo huru yasiyo ya moja kwa moja)
 Sheria namba 14: Penalti
 Sheria namba 15: Urushaji mipira iliyotoka
 Sheria namba 16: Goli kiki
 Sheria namba 17: Pigo la kona

Tanbihi

Jamii:Michezo
Jamii:Mpira wa Miguu